CELEX: 52009PC0067
Language: el
Date: 2009-02-18
Title: Πρόταση ΑΠΟΦΑΣΗ του Ευρωπαϊκου Κοινοβουλίου και του Συμβούλιο για τροποποίηση της απόφασης αριθ. 573/2007/ΕΚ σχετικά με την ίδρυση του Ευρωπαϊκού Ταμείου Προσφύγων, για την περίοδο 2008 έως 2013, όσον αφορά την κατάργηση της χρηματοδότησης ορισμένων κοινοτικών δράσεων και την αλλαγή του ορίου για τη χρηματοδότησή τους

Σημαντική ανακοίνωση νομικού περιεχομένου

|

52009PC0067

Πρόταση ΑΠΟΦΑΣΗ του Ευρωπαϊκου Κοινοβουλίου και του Συμβούλιο για τροποποίηση της απόφασης αριθ. 573/2007/ΕΚ σχετικά με την ίδρυση του Ευρωπαϊκού Ταμείου Προσφύγων, για την περίοδο 2008 έως 2013, όσον αφορά την κατάργηση της χρηματοδότησης ορισμένων κοινοτικών δράσεων και την αλλαγή του ορίου για τη χρηματοδότησή τους  /* COM/2009/0067 τελικό - COD 2009/0026 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 18.2.2009COM(2009) 67 τελικό2009/0026 (COD)ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια τροποποίηση της απόφασης αριθ. 573/2007/ΕΚ σχετικά με την ίδρυση του Ευρωπαϊκού Ταμείου Προσφύγων, για την περίοδο 2008 έως 2013, όσον αφορά την κατάργηση της χρηματοδότησης ορισμένων κοινοτικών δράσεων και την αλλαγή του ορίου για τη χρηματοδότησή τουςΑΙΤΙΟΛΟΓΙΚΗ ΕΚΘΕΣΗ-  Αιτιολόγηση και στόχοι της πρότασηςΗ παρούσα πρόταση αποσκοπεί στην προσαρμογή της απόφασης σχετικά με την ίδρυση του Ευρωπαϊκού Ταμείου Προσφύγων ώστε να λαμβάνεται υπόψη η ίδρυση και η θέση σε λειτουργία της Ευρωπαϊκής Υπηρεσίας Υποστήριξης για το Άσυλο, η οποία κάθε περιλάβει στα καθήκοντά της ορισμένες δραστηριότητες που χρηματοδοτούσε μέχρι τώρα το Ταμείο.-  Γενικό πλαίσιο: Οι νέες προκλήσεις στην πολιτική για το άσυλο και η ίδρυση της Ευρωπαϊκής Υπηρεσίας Υποστήριξης για το ΆσυλοΤο Ευρωπαϊκό Ταμείο Προσφύγων (ΕΤΠ) συνεστήθη με την απόφαση αριθ. 573/2007/EK του Ευρωπαϊκού Κοινοβουλίου και του Συμβουλίου της 23ης Μαΐου 2007 σχετικά με την ίδρυση του Ευρωπαϊκού Ταμείου Προσφύγων, για την περίοδο 2008 έως 2013, ως μέρος του γενικού προγράμματος «Αλληλεγγύη και διαχείριση των μεταναστευτικών ροών», και με την κατάργηση της απόφασης 2004/904/ΕΚ του Συμβουλίου[1], βάσει του άρθρου 63 παράγραφος 2 στοιχείο β) της συνθήκης για την ίδρυση της Ευρωπαϊκής Κοινότητας.Η πρόταση κανονισμού για την ίδρυση της Ευρωπαϊκής Υπηρεσίας Υποστήριξης για το Άσυλο, καθώς και η παρούσα πρόταση τροποποίησης της απόφασης για το ΕΤΠ 2008-2013 εγγράφονται στο πλαίσιο των προσπαθειών που καταβάλλει η Ευρωπαϊκή Ένωση για την χάραξη μιας συνολικής πολιτικής στον τομέα του ασύλου. Υποβάλλονται ως απάντηση στα αιτήματα του Συμβουλίου και του Ευρωπαϊκού Συμβουλίου που ζήτησαν να δημιουργηθεί μια δομή υποστήριξης σε θέματα ασύλου, εγγράφονται δε στο πλαίσιο των εργασιών που αναγγέλθηκαν στο σχέδιο πολιτικής για το άσυλο που εξέδωσε η Επιτροπή τον Ιούνιο του 2008.Η Επιτροπή προτείνει την ίδρυση μιας Ευρωπαϊκής Υπηρεσίας Υποστήριξης για το Άσυλο, η οποία θα λάβει τη θεσμική μορφή ρυθμιστικού οργανισμού και θα αναλάβει να διευκολύνει και να ενισχύει την πρακτική συνεργασία μεταξύ των κρατών μελών σε θέματα ασύλου, καθώς και να συμβάλλει στην υποστήριξη της εφαρμογής του κοινού συστήματος ασύλου.Η Υπηρεσία θα λάβει τη θεσμική μορφή ρυθμιστικού οργανισμού και θα αποτελεί επομένως οργανισμό ο οποίος έχει δημιουργηθεί από τις Κοινότητες κατά την έννοια του άρθρου 185 του δημοσιονομικού κανονισμού. Μεγάλο μέρος της χρηματοδότησής της θα προέρχεται, ως εκ τούτου, από γραμμή του προϋπολογισμού των Ευρωπαϊκών Κοινοτήτων. Ως συμπλήρωμα στα κονδύλια που προβλέπονται για τη λειτουργία της Υπηρεσίας και για λόγους απλούστευσης της χρήσης των κοινοτικών κονδυλίων, στον βαθμό που η Ευρωπαϊκή Υπηρεσία Υποστήριξης για το Άσυλο θα αναλάβει ορισμένα από τα καθήκοντα τα οποία επί του παρόντος χρηματοδοτούνται στο πλαίσιο του ΕΤΠ, φαίνεται αναγκαίο να μεταφερθεί στην Υπηρεσία ένα μέρος των δημοσιονομικών μέσων που διατίθενται προς το παρόν στο ΕΤΠ, ώστε να εξασφαλισθεί η καλύτερη δυνατή χρηματοδότηση της συνεργασίας σε θέματα ασύλου.-  Συνέπεια με τις υπόλοιπες πολιτικές και στόχους της ΈνωσηςΗ παρούσα πρόταση εγγράφεται πλήρως στο πλαίσιο του σχεδίου πολιτικής για το άσυλο, το οποίο εξέδωσε η Επιτροπή τον Ιούνιο του 2008 με σκοπό, αφενός, την ενίσχυση της νομοθεσίας περί ασύλου ώστε να εξασφαλισθεί ένα αποτελεσματικό και δίκαιο ενιαίο ευρωπαϊκό σύστημα ασύλου για τους αιτούντες διεθνή προστασία και, αφετέρου, την υποστήριξη αυτής της νομοθετικής προσπάθειας μέσω της ενίσχυσης της πρακτικής συνεργασίας μεταξύ των κρατών μελών σε θέματα ασύλου. Η πρόταση αποτελεί αναμφίβολα ένα από τα αναγκαία στοιχεία για την ίδρυση της μελλοντικής Ευρωπαϊκής Υπηρεσίας Υποστήριξης για το Άσυλο.-  Νομικά στοιχεία της πρότασης-  Συνοπτική παρουσίαση των προτεινόμενων μέτρωνΤα μέτρα που προτείνονται αποσκοπούν στην τροποποίηση της απόφασης σχετικά με την ίδρυση του Ευρωπαϊκού Ταμείου Προσφύγων, για την περίοδο 2008 έως 2013, με σκοπό να επιτευχθεί, για λόγους απλούστευσης της χρήσης των κοινοτικών κονδυλίων, μια καλύτερη κατανομή και ο αναπροσανατολισμός των πόρων μεταξύ του ΕΤΠ και της μελλοντικής Ευρωπαϊκής Υπηρεσίας Υποστήριξης για το Άσυλο.Η πρόταση για την τροποποίηση της απόφασης για το ΕΤΠ αποσκοπεί καταρχάς στον περιορισμό του πεδίου εφαρμογής των κοινοτικών δράσεων που προβλέπονται στο άρθρο 4 της απόφασης για το ΕΤΠ κατά τρόπον ώστε να λαμβάνεται υπόψη η μεταφορά των δύο καθηκόντων τα οποία θα αναλάβει στο εξής καθ' ολοκληρίαν η Υπηρεσία, δηλ., αφενός, αυτά που αναφέρονται στο άρθρο 4 παράγραφος 2 στοιχείο α) σχετικά με την προώθηση της κοινοτικής συνεργασίας για την εφαρμογή του κοινοτικού δικαίου και των καλών πρακτικών, συμπεριλαμβανομένων των υπηρεσιών μετάφρασης και διερμηνείας που υποστηρίζουν την εν λόγω συνεργασία, και, αφετέρου, αυτά που αναφέρονται στο άρθρο 4 παράγραφος 2 στοιχείο στ) σχετικά με την υποστήριξη της ανάπτυξης και της εφαρμογής από τα κράτη μέλη κοινών στατιστικών εργαλείων, μεθόδων και δεικτών για τη μέτρηση των εξελίξεων στην πολιτική στον τομέα του ασύλου.Δεύτερον, προκειμένου να λαμβάνεται υπόψη ο περιορισμός του πεδίου εφαρμογής τους, το όριο του 10% των διαθέσιμων πόρων του Ταμείου για τη χρηματοδότηση των κοινοτικών δράσεων, το οποίο προβλέπεται στο άρθρο 4 παράγραφος 1 της απόφασης για το ΕΤΠ, μειώνεται σε 4%.Προτείνεται εξάλλου να μειωθεί η συνολική χρηματοδότηση που προβλέπεται για την εφαρμογή της απόφασης για το ΕΤΠ ώστε οι πόροι που αποδεσμεύονται να διατεθούν για τη χρηματοδότηση της Υπηρεσίας. Το ποσό ύψους 628 εκατ. EUR που προβλέπεται στο άρθρο 12 παράγραφος 1 της απόφασης για το ΕΤΠ θα μειωθεί, ως εκ τούτου, σε 614 εκατ. EUR (το νέο αυτό ποσό λαμβάνει υπόψη τόσο την αύξηση των 10 εκατ. EUR που αποφασίστηκε από τη δημοσιονομική αρχή στον προϋπολογισμό του 2009 όσο και τη μείωση των 24 εκατ. EUR για τον περιορισμό του πεδίου εφαρμογής των κοινοτικών δράσεων).Η πρόταση τροποποίησης της απόφασης για το ΕΤΠ δεν μεταβάλλει τους γενικούς στόχους του ΕΤΠ.-  Νομική βάσηΗ πρόταση βασίζεται στο άρθρο 63 παράγραφος 2 στοιχείο β) της συνθήκης για την ίδρυση της Ευρωπαϊκής Κοινότητας, το οποίο αποτελεί τη νομική βάση της τροποποιούμενης πράξης.-  Αρχή της επικουρικότηταςΗ επιδίωξη δίκαιης κατανομής των βαρών των κρατών μελών στο πλαίσιο της εφαρμογής του κοινού ευρωπαϊκού συστήματος ασύλου απαιτεί προσπάθειες από οικονομική άποψη που θα αποβλέπουν ταυτόχρονα στην ανακούφιση των κρατών μελών τα οποία έχουν επηρεασθεί περισσότερο και στην ανάπτυξη των ικανοτήτων των κρατών μελών των οποίων οι υποδομές και οι υπηρεσίες που διατίθενται για το άσυλο είναι ανεπαρκείς, προϋποθέτει δε ένα καταμερισμό των ευθυνών στο επίπεδο της Ευρωπαϊκής Ένωσης ο οποίος δεν μπορεί να διασφαλισθεί από τα κράτη μέλη μεμονωμένα. Η αρχή αυτή είχε αναγνωριστεί κατά την έκδοση της απόφασης 573/2007/ΕΚ. Η παρούσα πράξη συνιστά απλή τροποποίηση της βασικής πράξης, η οποία είναι η απόφαση 573/2007/ΕΚ σχετικά με την ίδρυση του ΕΤΠ. Ως εκ τούτου, ισχύουν οι ίδιες αρχές για την παρούσα πρόταση τροποποίησης.2009/0026 (COD)ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια τροποποίηση της απόφασης αριθ. 573/2007/ΕΚ σχετικά με την ίδρυση του Ευρωπαϊκού Ταμείου Προσφύγων, για την περίοδο 2008 έως 2013, όσον αφορά την κατάργηση της χρηματοδότησης ορισμένων κοινοτικών δράσεων και την αλλαγή του ορίου για τη χρηματοδότησή τουςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 63 παράγραφος 2 στοιχείο β),την πρόταση της Επιτροπής[2],τη γνώμη της Ευρωπαϊκής Οικονομικής και Κοινωνικής Επιτροπής[3],τη γνώμη της Επιτροπής των Περιφερειών[4],Αποφασίζοντας με τη διαδικασία του άρθρου 251 της Συνθήκης[5],Εκτιμώντας τα εξής:(1) Η κοινοτική πολιτική σχετικά με το κοινό ευρωπαϊκό σύστημα ασύλου αποβλέπει, σύμφωνα με το πρόγραμμα της Χάγης, στη δημιουργία ενός κοινού χώρου ασύλου μέσω μιας αποτελεσματικής εναρμονισμένης διαδικασίας σύμφωνα με τις αξίες και την ανθρωπιστική παράδοση της Ευρωπαϊκής Ένωσης.(2) Τα τελευταία χρόνια, χάρη στη θέσπιση κοινών ελάχιστων απαιτήσεων, πραγματοποιήθηκε πρόοδος σε πολλά μέτωπα η οποία συμβάλλει στην εφαρμογή του κοινού ευρωπαϊκού συστήματος ασύλου. Ωστόσο, παραμένουν σημαντικές αποκλίσεις μεταξύ των κρατών μελών όσον αφορά την παροχή διεθνούς προστασίας και τις μορφές με τις οποίες αυτή παρέχεται.(3) Η Επιτροπή, στο σχέδιο πολιτικής για το άσυλο[6] που εξέδωσε τον Ιούνιο του 2008, ανήγγειλε την πρόθεσή της, αφενός, να προωθήσει την ανάπτυξη του κοινού ευρωπαϊκού συστήματος ασύλου προτείνοντας την αναθεώρηση των νομοθετικών μέσων με σκοπό την περαιτέρω εναρμόνιση των ισχυόντων κανόνων και, αφετέρου, να ενισχύσει την υποστήριξη που παρέχει στην πρακτική συνεργασία μεταξύ των κρατών μελών, ιδίως υποβάλλοντας νομοθετική πρόταση για την ίδρυση Ευρωπαϊκής Υπηρεσίας Υποστήριξης για το Άσυλο με σκοπό την αύξηση του συντονισμού στην επιχειρησιακή συνεργασία μεταξύ των κρατών μελών ώστε να εφαρμόζονται αποτελεσματικά οι κοινοί κανόνες.(4) Το Ευρωπαϊκό Συμβούλιο, στο ευρωπαϊκό σύμφωνο για τη μετανάστευση και το άσυλο που ενέκρινε τον Σεπτέμβριο του 2008, υπενθύμισε ότι κάθε καταδιωκόμενος αλλοδαπός έχει το δικαίωμα να λάβει βοήθεια και προστασία στο έδαφος της Ευρωπαϊκής Ένωσης κατ' εφαρμογή της Σύμβασης της Γενεύης Εξάλλου, συμφωνήθηκε ρητώς να ιδρυθεί το 2009 μια Ευρωπαϊκή Υπηρεσία Υποστήριξης για το Άσυλο.(5) Η πρακτική συνεργασία στον τομέα του ασύλου αποσκοπεί στην ενίσχυση της σύγκλισης των διαδικασιών λήψης αποφάσεων των κρατών μελών στον τομέα αυτό, εντός του ευρωπαϊκού νομοθετικού πλαισίου. Τα τελευταία χρόνια έχουν ήδη εφαρμοστεί πολυάριθμα μέτρα συνεργασίας, ιδίως η υιοθέτηση κοινής προσέγγισης στα θέματα των πληροφοριών για τη χώρα καταγωγής και η θέσπιση ενός κοινού ευρωπαϊκού εκπαιδευτικού προγράμματος για το άσυλο.(6) Για την ενίσχυση και την ανάπτυξη των μέτρων αυτών είναι αναγκαίο να δημιουργηθεί μια συγκεκριμένη δομή με σκοπό την υποστήριξη και το συντονισμό τους, με τη μορφή μιας Ευρωπαϊκής Υπηρεσίας Υποστήριξης για το Άσυλο (εφεξής «η Υπηρεσία»).(7) Για την απλούστευση των δράσεων στήριξης στην πρακτική συνεργασία σε θέματα ασύλου, και στον βαθμό που η Υπηρεσία θα πρέπει να επιφορτιστεί με ορισμένα από τα καθήκοντα που χρηματοδοτούνται επί του παρόντος στο πλαίσιο του Ευρωπαϊκού Ταμείου Προσφύγων, πρέπει να καταργηθούν ορισμένες από τις κοινοτικές δράσεις που προβλέπονται στο άρθρο 4 παράγραφος 2 της απόφασης αριθ. 573/2007/EK του Ευρωπαϊκού Κοινοβουλίου και του Συμβουλίου της 23ης Μαΐου 2007 σχετικά με την ίδρυση του Ευρωπαϊκού Ταμείου Προσφύγων, για την περίοδο 2008 έως 2013, ως μέρος του γενικού προγράμματος «Αλληλεγγύη και διαχείριση των μεταναστευτικών ροών», και με την κατάργηση της απόφασης 2004/904/ΕΚ του Συμβουλίου[7] με σκοπό να εξασφαλισθεί η καλύτερη δυνατή πρακτική συνεργασία σε θέματα ασύλου.(8) Προκειμένου να ληφθεί υπόψη ο περιορισμός του πεδίου εφαρμογής τους, το όριο του 10% των διαθέσιμων πόρων του Ταμείου για τη χρηματοδότηση των κοινοτικών δράσεων, το οποίο προβλέπεται στο άρθρο 4 παράγραφος 1 της απόφασης αριθ. 573/2007/ΕΚ, θα πρέπει να μειωθεί σε 4%.(9) Είναι σκόπιμο να μειωθεί η συνολική χρηματοδότηση που αναφέρεται στο άρθρο 12 παράγραφος 1 της απόφασης αριθ. 573/2007/ΕΚ για την εφαρμογή της εν λόγω απόφασης, ώστε οι πόροι που αποδεσμεύονται να διατεθούν για τη χρηματοδότηση της Υπηρεσίας,ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση αριθ. 573/2007/ΕΚ τροποποιείται ως εξής:1) Το άρθρο 4 τροποποιείται ως εξής:α) η παράγραφος 1 αντικαθίσταται από το ακόλουθο κείμενο:«1. Με πρωτοβουλία της Επιτροπής, το Ταμείο μπορεί να χρηματοδοτήσει, εντός του ορίου του 4% των διαθέσιμων πόρων του, διακρατικές δράσεις ή δράσεις που παρουσιάζουν ενδιαφέρον για την Κοινότητα ως σύνολο (εφεξής επονομαζόμενες «κοινοτικές δράσεις») στον τομέα της πολιτικής ασύλου και μέτρα εφαρμοζόμενα στις ομάδες-στόχους που αναφέρονται στο άρθρο 6».β) Στην παράγραφο 2 τα στοιχεία α) και στ) απαλείφονται.2) Στο άρθρο 12, η παράγραφος 1 αντικαθίσταται από το ακόλουθο κείμενο:«1. Η συνολική χρηματοδότηση για την εφαρμογή της παρούσας απόφασης από την 1η Ιανουαρίου 2008 έως την 31η Δεκεμβρίου 2013, ανέρχεται σε 614 εκατ. EUR.Άρθρο 2Η παρούσα απόφαση απευθύνεται στα κράτη μέλη.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος […] […]  ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. ΤΙΤΛΟΣ ΤΗΣ ΠΡΟΤΑΣΗΣ:Πρόταση απόφασης του Ευρωπαϊκού Κοινοβουλίου και του Συμβουλίου για τροποποίηση της απόφασης αριθ. 573/2007/ΕΚ σχετικά με την ίδρυση του Ευρωπαϊκού Ταμείου Προσφύγων, για την περίοδο 2008 έως 2013, όσον αφορά την κατάργηση της χρηματοδότησης ορισμένων κοινοτικών δράσεων και την αλλαγή του ορίου για τη χρηματοδότησή τους2. ΠΛΑΙΣΙΟ ΔΒΔ / ΠΒΔΣχετικός τομέας πολιτικής: Χώρος ελευθερίας, ασφάλειας και δικαιοσύνης (τίτλος 18)Δραστηριότητα: Μεταναστευτικές ροές, κοινές πολιτικές στον τομέα της μετανάστευσης και του ασύλου (κεφάλαιο 18.03)3. ΓΡΑΜΜΕΣ ΠΡΟΫΠΟΛΟΓΙΣΜΟΥ3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές BA) περιλαμβανομένων των ονομασιών τους:Δημοσιονομικό πλαίσιο 2007-2013: Τομέας 3 AΜεταναστευτικές ροές, κοινές πολιτικές στον τομέα της μετανάστευσης και του ασύλου (κεφάλαιο 18.03).Άρθρο 18.03 03: Ευρωπαϊκό Ταμείο Προσφύγων3.2. Διάρκεια της δράσης και της δημοσιονομικής επίπτωσης:2010-20133.3. Δημοσιονομικά χαρακτηριστικά:Γραμμή του προϋπολογισμού | Είδος δαπάνης | Νέο | Συμμετοχή ΕΖΕΣ | Συμμετοχή ΕΖΕΣ | Τομέας δημοσιονομικών προοπτικών |Ευρωπαϊκό Ταμείο Προσφύγων | ΜΥΔ | ΜΔΠ[8] | ΟΧΙ | ΟΧΙ | ΟΧΙ | αριθ. 3α |4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ4.1. Χρηματοδοτικοί πόροι (σε τρέχουσες τιμές)4.1.1. Ανακεφαλαιωτικός πίνακας των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)Τμήμα αριθ. | 2007-2009 | 2010 | 2011 | 2012 | 2013 | 2014 -… | Σύνολο |Είδος δαπάνης |Πιστώσεις ανάληψης υποχρεώσεων (ΠΑΥ) | Ευρωπαϊκό Ταμείο Προσφύγων | α | 82,250 | 93,530 | 93,530 | 112,330 | 381,640 |Επείγοντα μέτρα | α | 9,800 | 9,800 | 9,800 | 9,800 | 39,200 |Πιστώσεις πληρωμών (ΠΠ) | Ευρωπαϊκό Ταμείο Προσφύγων | β | 56,479 | 79,121 | 68,479 | 89,121 | 293,200 |Επείγοντα μέτρα | β | 9,800 | 9,800 | 9,800 | 9,800 | 39,200 |Τεχνική και διοικητική βοήθεια (ΤΔΒ) | Ευρωπαϊκό Ταμείο Προσφύγων | γ | 0,500 | 0,500 | 0,500 | 0,500 | 2,000 |Τεχνική και διοικητική βοήθεια (ΤΔΒ) | Επείγοντα μέτρα | γ | 0,200 | 0,200 | 0,200 | 0,200 | 0,800 |Πιστώσεις ανάληψης υποχρεώσεων | α+γ | 92,750 | 104,030 | 104,030 | 122,830 | 423,640 |Πιστώσεις πληρωμών | β+γ | 66,979 | 89,621 | 78,979 | 99,621 | 335,200 |Ανθρώπινοι πόροι και συναφείς δαπάνες (ΜΔΠ) | 8.2.5 | δ | 12,680 | 14,030 | 15,120 | 15,380 | 57,21 |Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενων στο ποσό αναφοράς (ΜΔΠ) | 8.2.6 | ε | 0,761 | 0,776 | 0,792 | 0,808 | 3,137 |ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 106,191 | 118,836 | 119,942 | 139,018 | 483,987 |ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 80,420 | 104,427 | 94,891 | 115,809 | 395,547 |Λεπτομέρειες συγχρηματοδότησηςΕάν η πρόταση προβλέπει συγχρηματοδότηση από τα κράτη μέλη ή από άλλους οργανισμούς (να διευκρινιστεί από ποιους), ο κατωτέρω πίνακας πρέπει να περιλαμβάνει εκτίμηση του επιπέδου της συγχρηματοδότησης (μπορούν να προστεθούν γραμμές, εάν προβλέπεται η συμμετοχή πολλών οργανισμών στη συγχρηματοδότηση):εκατ. EUR (μέχρι τρίτου δεκαδικού)Συγχρηματοδοτών οργανισμός | Έτος n | n + 1 | n + 2 | n + 3 | n + 4 | ν + 5 και επόμενα | Σύνολο |…………………… | στ |ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ |4.1.2. Συμβατότητα με τον δημοσιονομικό προγραμματισμόX Η πρόταση είναι συμβατή με τον μελλοντικό δημοσιονομικό προγραμματισμό 2007-2013.( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.( Η πρόταση ενδέχεται να απαιτήσει την εφαρμογή των διατάξεων της διοργανικής συμφωνίας[9] (π.χ. σχετικά με το μέσο ευελιξίας ή με την αναθεώρηση των δημοσιονομικών προοπτικών).4.1.3. Δημοσιονομικές επιπτώσεις στα έσοδαx Η πρόταση δεν έχει δημοσιονομικές επιπτώσεις στα έσοδα.x( Δημοσιονομικές επιπτώσεις - Η επίπτωση επί των εσόδων έχει ως εξής:Σημείωση: Όλες οι διευκρινίσεις και οι παρατηρήσεις σχετικά με τη μέθοδο υπολογισμού της επίπτωσης επί των εσόδων πρέπει να περιλαμβάνονται σε χωριστό παράρτημα.εκατ. ΕUR (μέχρι πρώτου δεκαδικού)Πριν από τη δράση [Έτος n-1] | Κατάσταση μετά τη δράση |Σύνολο ανθρώπινων πόρων | 104 | 115 | 124 | 126 |5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ5.1. Ανάγκη που πρέπει να καλυφθεί βραχυπρόθεσμα ή μακροπρόθεσμαΗ παρούσα πρόταση αποσκοπεί στην τροποποίηση της περιγραφής των επιχειρήσεων του Ευρωπαϊκού Ταμείου Προσφύγων και του κονδυλίου που διατίθεται προς αυτό τον σκοπό, λαμβάνοντας υπόψη την ίδρυση και τη θέση σε λειτουργία της Ευρωπαϊκής Υπηρεσίας Υποστήριξης για το Άσυλο, η οποία θα συμπεριλάβει στα καθήκοντά της ορισμένες δραστηριότητες που χρηματοδοτούσε έως τώρα το Ταμείο ως κοινοτικές δράσεις.5.2. Προστιθέμενη αξία της κοινοτικής συμμετοχής, συνέπεια μεταξύ της πρότασης και των άλλων δημοσιονομικών μέσων, δυνατότητα συνέργειαςΤο Ευρωπαϊκό Ταμείο Προσφύγων (ΕΤΠ) συνεστήθη με την απόφαση αριθ. 573/2007/EK του Ευρωπαϊκού Κοινοβουλίου και του Συμβουλίου της 23ης Μαΐου 2007 σχετικά με την ίδρυση του Ευρωπαϊκού Ταμείου Προσφύγων, για την περίοδο 2008 έως 2013, ως μέρος του γενικού προγράμματος «Αλληλεγγύη και διαχείριση των μεταναστευτικών ροών», και με την κατάργηση της απόφασης 2004/904/ΕΚ του Συμβουλίου[10], βάσει του άρθρου 63 παράγραφος 2 στοιχείο β) της συνθήκης για την ίδρυση της Ευρωπαϊκής Κοινότητας.Η πρόταση κανονισμού για την ίδρυση της Ευρωπαϊκής Υπηρεσίας Υποστήριξης για το Άσυλο, καθώς και η παρούσα πρόταση τροποποίησης της απόφασης για το ΕΤΠ εγγράφονται στο πλαίσιο των προσπαθειών που καταβάλλει η Ευρωπαϊκή Ένωση για την χάραξη μιας συνολικής πολιτικής στον τομέα του ασύλου. Υποβάλλονται ως απάντηση στα αιτήματα του Συμβουλίου και του Ευρωπαϊκού Συμβουλίου που ζήτησαν να δημιουργηθεί μια δομή υποστήριξης σε θέματα ασύλου, εγγράφονται δε στο πλαίσιο των εργασιών που αναγγέλθηκαν στο σχέδιο πολιτικής για το άσυλο που εξέδωσε η Επιτροπή τον Ιούνιο του 2008.Η Επιτροπή προτείνει την ίδρυση μιας Ευρωπαϊκής Υπηρεσίας Υποστήριξης για το Άσυλο, η οποία θα λάβει τη θεσμική μορφή ρυθμιστικού οργανισμού και θα αναλάβει να διευκολύνει και να ενισχύει την πρακτική συνεργασία μεταξύ των κρατών μελών σε θέματα ασύλου, καθώς και να συμβάλλει στην υποστήριξη της εφαρμογής του κοινού συστήματος ασύλου.Η Υπηρεσία θα λάβει τη θεσμική μορφή ρυθμιστικού οργανισμού και θα αποτελεί επομένως οργανισμό ο οποίος έχει δημιουργηθεί από τις Κοινότητες κατά την έννοια του άρθρου 185 του δημοσιονομικού κανονισμού. Μεγάλο μέρος της χρηματοδότησής της θα προέρχεται, ως εκ τούτου, από γραμμή του γενικού προϋπολογισμού των Ευρωπαϊκών Κοινοτήτων. Ως συμβολή στη χρηματοδότηση της λειτουργίας της Υπηρεσίας, και για τον εξορθολογισμό των δαπανών, στον βαθμό που η Ευρωπαϊκή Υπηρεσία Υποστήριξης για το Άσυλο θα αναλάβει ορισμένα από τα καθήκοντα τα οποία επί του παρόντος χρηματοδοτούνται στο πλαίσιο του ΕΤΠ, είναι σκόπιμο να περιοριστούν τα δημοσιονομικά μέσα που διατίθενται προς το παρόν στο ΕΤΠ, καθώς και να μειωθεί στο 4% το όριο που επί του παρόντος ανέρχεται στο 10% των συνολικών διαθέσιμων πόρων του Ταμείου για τη χρηματοδότηση των κοινοτικών δράσεων.5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της διαχείρισης βάσει δραστηριοτήτων (ΔΒΔ)Τα μέτρα που προτείνονται αποσκοπούν στην τροποποίηση της απόφασης σχετικά με την ίδρυση του Ευρωπαϊκού Ταμείου Προσφύγων, για την περίοδο 2008 έως 2013, με σκοπό να επιτευχθεί, για λόγους απλούστευσης της χρήσης των κοινοτικών κονδυλίων, μια καλύτερη κατανομή και ο αναπροσανατολισμός των πόρων μεταξύ του ΕΤΠ και της μελλοντικής Ευρωπαϊκής Υπηρεσίας Υποστήριξης για το Άσυλο.Το ποσοστό του 10% των κονδυλίων που διατίθενται επί του παρόντος στο ΕΤΠ στο πλαίσιο των κοινοτικών δράσεων θα μειωθεί, από το 2010, σε 4% ετησίως, και το υπόλοιπο των κονδυλίων θα καταστεί διαθέσιμο στον τομέα 3Α του δημοσιονομικού πλαισίου ώστε να μπορέσει να διατεθεί στο πλαίσιο της ετήσιας διαδικασίας του προϋπολογισμού ως συμβολή στη χρηματοδότηση της Υπηρεσίας που πρόκειται να συσταθεί.Η πρόταση τροποποίησης της απόφασης για το ΕΤΠ δεν μεταβάλλει τους γενικούς στόχους του ΕΤΠ.5.4. Μέθοδος υλοποίησης (ενδεικτική)Αναφέρατε κατωτέρω τη μέθοδο ή τις μεθόδους που επιλέχθηκε (-αν) για την υλοποίηση της δράσης.X Κεντρική διαχείρισηX απευθείας από την Επιτροπήٱ έμμεσα με ανάθεση σε:ٱ εκτελεστικούς οργανισμούς,οργανισμούς που δημιουργούνται από τις Κοινότητες σύμφωνα με το άρθρο 185 του δημοσιονομικού κανονισμού,ٱ εθνικούς δημόσιους οργανισμούς / οργανισμούς με αποστολή δημόσιας υπηρεσίας.X Επιμερισμένη ή αποκεντρωμένη διαχείρισηX με τα κράτη μέληX με τρίτες χώρες6. ΕΛΕΓΧΟΣ ΚΑΙ ΑΞΙΟΛΟΓΗΣΗ6.1. Σύστημα ελέγχουΔ/Ε6.2. Αξιολόγηση7. Μέτρα για την καταπολέμηση της απάτηςΆμεση κεντρική διαχείριση της δράσης από την Επιτροπή (κοινοτική δράση, δαπάνες τεχνικής βοήθειας), η οποία εφαρμόζεται σύμφωνα με τους ισχύοντες κανόνες, όπως ορίζονται στους δημοσιονομικούς κανονισμούς και τις λεπτομέρειες εφαρμογής τους. Για τις συμβάσεις και τις επιχορηγήσεις θα χρησιμοποιηθούν τα υποδείγματα που συνιστά η Επιτροπή, τα οποία καθιστούν δυνατό τον έλεγχο από την Επιτροπή και το Ευρωπαϊκό Ελεγκτικό Συνέδριο.Οι γενικοί κανόνες που θα διέπουν τη διοικητική και δημοσιονομική διαχείριση της δράσης στα κράτη μέλη θα περιλαμβάνουν ειδικές διατάξεις σχετικά με τη διαχείριση και τον έλεγχο των σχεδίων από τις αρμόδιες αρχές, καθώς και διατάξεις σχετικά με τους εκ των υστέρων ελέγχους που θα διενεργούν η Επιτροπή και το Ευρωπαϊκό Ελεγκτικό Συνέδριο.8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ8.1. Στόχοι της πρότασης από πλευράς δημοσιονομικού κόστους ( πιστώσεις ανάληψης υποχρεώσεων σε εκατ. EUR )(Ονομασίες στόχων. δράσεων και υλοποιήσεων | Είδος υλοποίησης | Μέσο κόστος | 2010 | 2011 | 2012 | 2013 | Σύνολο |2010 | 2011 | 2012 | 2013 |Μόνιμοι ή έκτακτοι υπάλληλοι[11] (XX 01 01) | A*/AD | 32 | 35 | 37 | 37,5 |B*, C*/AST | 58 | 64 | 70 | 70,5 |Προσωπικό που χρηματοδοτείται[12] από το άρθρο XX 01 02 | 14 | 16 | 17 | 18 |Λοιπό προσωπικό που χρηματοδοτείται από το άρθρο XX 01 04/05 |ΣΥΝΟΛΟ | 104 | 115 | 124 | 126 |8.2.2. Περιγραφή των καθηκόντων που απορρέουν από τη δράσηΤίτλος | Περιγραφή | Αριθμός |Διαχείριση |Διαχείριση | 4 |Χάραξη των πολιτικών και προγραμματισμός |Χάραξη των πολιτικών | Καθορισμός των στρατηγικών, νομική βάση | 4 |Ορισμός του προγράμματος | Κατάρτιση του ετήσιου προγράμματος εργασίας (δηλ. απόφαση χρηματοδότησης) και διυπηρεσιακή διαβούλευση. | 1 |Σύνδεση με τα κατάλληλα κοινοτικά προγράμματα και δράσεις. | Διυπηρεσιακός συντονισμός για την εξασφάλιση συμπληρωματικότητας / συνέργειας με τα άλλα προγράμματα και δράσεις | 2 |Σύνδεση με τα άλλα θεσμικά όργανα και τα κράτη μέλη | Σύνδεση με το Συμβούλιο / το Κοινοβούλιο για την εξασφάλιση με τον κατάλληλο τρόπο των εκθέσεων, της ενημέρωσης, των ερωτήσεων και των αιτημάτων ενημέρωσης | 2 |Ενημέρωση και επικοινωνία | 1. Πληροφόρηση και δημοσιότητα 2. Δικτυακός τόπος EUROPA | 2 |Σύνδεση με την επιτροπή, την προεδρία και τη γραμματεία | 1 |Εγγραφή στον προϋπολογισμό | Ετήσια στρατηγική πολιτικής, προσχέδιο προϋπολογισμού, ετήσιες εκθέσεις δραστηριότητας, σχέδιο εκτέλεσης του προϋπολογισμού, υπόλοιπο προς εκκαθάριση – Κατάρτιση – Παρακολούθηση – Υποβολή έκθεσης | 1,5 |Πρόγραμμα: Παραλαβή, επιλογή και ανάθεση σχεδίων, χρηματοδοτικών και νομικών υποχρεώσεων |Κατάρτιση προσκλήσεων υποβολής προτάσεων | 2 |Παραλαβή και αξιολόγηση προτάσεων /πολυετών και ετήσιων προγραμμάτων | (περιλαμβάνει επίσης το προσωπικό που αναφέρεται στα σημεία 12, 13, 14 και 15) | 10 |Αποφάσεις ανάθεσης | 0,5 |Χρηματοδοτικές υποχρεώσεις | Κατάρτιση, παρακολούθηση και κλείσιμο όλων των χρηματοδοτικών υποχρεώσεων + μεταγενέστερων τροποποιήσεων | 2 |Νομικές υποχρεώσεις | Κατάρτιση, παρακολούθηση και κλείσιμο όλων των νομικών υποχρεώσεων + μεταγενέστερων τροποποιήσεων | 4 |Πρόγραμμα Έλεγχος σχεδίων |Πληρωμές - έναρξη καταβολής | Προετοιμασία και διεκπεραίωση όλων των προχρηματοδοτήσεων, των ενδιάμεσων και των τελικών πληρωμών (συμπεριλαμβανομένων των παραστατικών) | 5 |Έλεγχος σχεδίων | Παραλαβή και αξιολόγηση των εκθέσεων· αιτήσεις ενημέρωσης, προγράμματα επισκέψεων | 20 |Συμβάσεις, γενικός και λογιστικός έλεγχος |Εκ των προτέρων επαλήθευση των πράξεων, καθορισμός προτύπων ελέγχου | Καθορισμός των κατάλληλων προτύπων ελέγχου | 3 |Σύστημα λογιστικού ελέγχου | Δημιουργία και έλεγχος του συστήματος λογιστικού ελέγχου των κρατών μελών (επιμερισμένη διαχείριση) | 10 |Δημοσιονομικός λογιστικός έλεγχος | Εκ των υστέρων λογιστικός έλεγχος δαπανών / εκτέλεσης | 8 |Εσωτερικός έλεγχος | Επαλήθευση της συμμόρφωσης με τα πρότυπα εσωτερικού ελέγχου | 3 |Διαδικασίες ανάθεσης συμβάσεων | Σύνταξη, διαδικασίες και εξουσιοδότηση διαδικασιών ανάθεσης συμβάσεων για τα σχέδια και την τεχνική βοήθεια (αξιολόγηση, μελέτες,...), με συμμετοχή της μεικτής επιτροπής για τις δημόσιες συμβάσεις και του Γραφείου Υποστήριξης (helpdesk). | 8 |Υποβολή εκθέσεων | Έκθεση του διατάκτη, ετήσια έκθεση δραστηριοτήτων, σχέσεις με Ελεγκτικό Συνέδριο... | 2 |Υπηρεσίες στήριξης |Καταχώρηση και αρχειοθέτηση | Βάσεις δεδομένων, ψηφιακή καταχώρηση και καταχώρηση σε χαρτί | 3 |Αξιολόγηση του προγράμματος | Εκ των προτέρων – ενδιάμεση – τελική αξιολόγηση | 3 |Υποστήριξη σε θέματα ΤΠ | Ανάπτυξη ειδικών εργαλείων πληροφορικής σχετικά με τον έλεγχο και την εκτέλεση | 4 |Γενικά έξοδα |Διοίκηση (γενικά έξοδα) | Διυπηρεσιακή διαβούλευση, μεταφράσεις, διαχείριση ανθρωπίνων πόρων, διοικητική υποστήριξη,… | 21 |126 |8.2.3. Πηγές ανθρώπινων πόρων (Κανονισμός Υπηρεσιακής Κατάστασης)Εάν αναφέρονται περισσότερες της μίας πηγές ανθρωπίνων πόρων, διευκρινίστε τον αριθμό θέσεων που προέρχεται από καθεμία από τις πηγές αυτές.X( Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσια Στρατηγική Πολιτική/Προσχέδιο Προϋπολογισμού) για το έτος n( Θέσεις που θα ζητηθούν στο πλαίσιο της επόμενης σχετικής διαδικασίας ΕΣΠ/ΠΣΠ.( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)( (Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτουςΟι ανάγκες της Επιτροπής σε ανθρώπινους και διοικητικούς πόρους θα καλυφθούν από τα κονδύλια που διατίθενται στη ΓΔ η οποία είναι αρμόδια για τη διαχείριση της δράσης στο πλαίσιο της ετήσιας κατανομής των πιστώσεων, λαμβανομένων υπόψη των υφιστάμενων δημοσιονομικών περιορισμών.8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)εκατ. EUR (έως τρίτου δεκαδικού)Γραμμή του προϋπολογισμού | 2010 | 2011 | 2012 | 2013 | ΣΥΝΟΛΟ |Ευρωπαϊκό Ταμείο Προσφύγων |1 Τεχνική και διοικητική βοήθεια (περιλαμβανομένων των σχετικών δαπανών προσωπικού) |Άλλη τεχνική και διοικητική βοήθεια |Στατιστικές για το άσυλο, ανταλλαγές πληροφοριών, θεματικές συνεδριάσεις, σχέδια δικτυακού τόπου, μηχανογραφημένη διοικητική και δημοσιονομική διαχείριση, μεταξύ άλλων για την ανάπτυξη για τη συντήρηση των συστημάτων μηχανογραφημένης διαχείρισης. | 0,250 | 0,250 | 0,250 | 0,250 | 1,000 |Μελέτες (συμπεριλαμβανομένης της αξιολόγησης) | 0,200 | 0,200 | 0,150 | 0,100 | 0,650 |Συνεδριάσεις εμπειρογνωμόνων | 0,050 | 0,050 | 0,050 | 0,050 | 0,200 |Δημοσιεύσεις και ενημέρωση | 0,000 | 0,000 | 0,050 | 0,100 | 0,150 |Σύνολο | 0,500 | 0,500 | 0,500 | 0,500 | 2,000 |Επείγοντα μέτρα |1 Τεχνική και διοικητική βοήθεια (περιλαμβανομένων των σχετικών δαπανών προσωπικού) |Άλλη τεχνική και διοικητική βοήθεια |Στατιστικές για το άσυλο, θεματικές συνεδριάσεις, σχέδια δικτυακού τόπου, μηχανογραφημένη διοικητική και δημοσιονομική διαχείριση, μεταξύ άλλων για την ανάπτυξη για τη συντήρηση των συστημάτων μηχανογραφημένης διαχείρισης. | 0,110 | 0,110 | 0,110 | 0,110 | 0,440 |Μελέτες (συμπεριλαμβανομένης της αξιολόγησης) | 0,080 | 0,080 | 0,080 | 0,080 | 0,320 |Συνεδριάσεις εμπειρογνωμόνων |Δημοσιεύσεις και ενημέρωση | 0,010 | 0,010 | 0,010 | 0,010 | 0,040 |Σύνολο | 0,200 | 0,200 | 0,200 | 0,200 | 0,800 |8.2.5. Δημοσιονομικές δαπάνες για ανθρώπινο δυναμικό και συναφείς δαπάνες που δεν περιλαμβάνονται στο ποσό αναφοράςεκατ. EUR (έως τρίτου δεκαδικού)Κατηγορία ανθρώπινων πόρων | 2010 | 2011 | 2012 | 2013 | Σύνολο |Μόνιμοι και έκτακτοι υπάλληλοι (XX 01 01) | 10,98 | 12,08 | 13,05 | 13,18 | 49,29 |Προσωπικό που χρηματοδοτείται από το άρθρο XX 01 02 (επικουρικοί υπάλληλοι, αποσπασμένοι εθνικοί εμπειρογνώμονες, συμβασιούχοι κ.λπ.) (να αναφερθεί η γραμμή του προϋπολογισμού) | 1,70 | 1,95 | 2,07 | 2,20 | 7,92 |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 12,680 | 14,030 | 15,120 | 15,380 | 57,210 |Υπολογισμός – Μόνιμοι και έκτακτοι υπάλληλοιΝα γίνει παραπομπή στο σημείο 8.2.1., κατά περίπτωση.Κάθε ισοδύναμο πλήρους απασχόλησης εκτιμάται σε 122.000 ευρώ ανά ισοδύναμο πλήρους απασχόλησης.Υπολογισμός– Προσωπικό που χρηματοδοτείται από το άρθρο XX 01 02Να γίνει παραπομπή στο σημείο 8.2.1., κατά περίπτωση.Κάθε ισοδύναμο πλήρους απασχόλησης εκτιμάται σε 122.000 ευρώ ανά ισοδύναμο πλήρους απασχόλησης.Άλλες διοικητικές δαπάνες που δεν περιλαμβάνονται στο ποσό αναφοράς εκατ. EUR (έως τρίτου δεκαδικού) |2010 | 2011 | 2012 | 2013 | ΣΥΝΟΛΟ |XX 01 02 11 01 – Αποστολές | 0,243 | 0,248 | 0,253 | 0,258 | 1,002 |XX 01 02 11 02 – Συνεδριάσεις & διασκέψεις |XX 01 02 11 03 – Επιτροπές | 0,518 | 0,528 | 0,539 | 0,550 | 2,135 |XX 01 02 11 04 — Μελέτες και διαβουλεύσεις |XX 01 02 11 05 - Πληροφορικά συστήματα |2. Σύνολο λοιπών δαπανών διαχείρισης (XX 01 02 11) | 0,761 | 0,776 | 0,792 | 0,808 | 3,137 |3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |Σύνολο διοικητικών δαπανών, εκτός ανθρώπινου δυναμικού και συναφών δαπανών (που ΔΕΝ περιλαμβάνονται στο ποσό αναφοράς) | 11,993 | 13,197 | 14,184 | 14,416 | 68,015 |[pic][pic][pic][1] ΕΕ L 144 της 6.6.2007, σ. 1-21.[2] ΕΕ C […] της […], σ. […].[3] ΕΕ C […] της […], σ. […].[4] ΕΕ C […] της […], σ. […].[5] Γνώμη του Ευρωπαϊκού Κοινοβουλίου της […] και απόφαση του Συμβουλίου της […].[6] COM(2008) 360 τελικό.[7] ΕΕ L 144 της 6.6.2007, σ. 1.[8] Διαχωριζόμενες πιστώσεις.[9] Βλέπε σημεία 19 και 24 της διοργανικής συμφωνίας.[10] ΕΕ L 144 της 6.6.2007, σ. 1-21.[11] Των οποίων το κόστος ΔΕΝ καλύπτεται από το ποσό αναφοράς.[12] Των οποίων το κόστος ΔΕΝ καλύπτεται από το ποσό αναφοράς.